Varao keel
Varao keel on Venezuelas Orinoco suudmealal räägitav keel, millel teadaolevalt sugulaskeeli ei ole. Vähemal määral räägitakse seda ka Guyanas, Surinames ning Trinidadis ja Tobagos. Varao keelt on liigitatud ka makrotšibtša hõimkonda. Varao keeles esineb väga haruldane sõnajärg, OSV, kuigi pole kindel, kas see on põhisõnajärg. 2000. aastal rääkis varao keelt emakeelena umbes 25 000 inimest. Seda keelt räägivad peaaegu eranditult varaod.